NaiveNeuron/SloPal huggingface dataset:
Paška, Pavol, predseda NR SR (2013-10-24):
(Zaznievanie gongu.) Pekné predpoludnie, vážené pani poslankyne, vážení páni poslanci, budeme hlasovať o jedinom prerokovanom bode. Poprosím vás o zaujatie miesta. Dovoľte pozdraviť hostí z Únie žien a Jednoty dôchodcov z Humenného na balkóne. (Potlesk.) Poprosím pani poslankyňu Vieru Šedivcovú, aby uviedla v druhom čítaní hlasovanie o vládnom návrhu zákona č. 571 o rodičovskom príspevku, je to tlač 650. (Hlasovanie o vládnom návrhu zákona, ktorým sa mení a dopĺňa zákon č. 571/2009 Z. z. o rodičovskom príspevku a o zmene a doplnení niektorých zákonov v znení neskorších predpisov a ktorým sa mení a dopĺňa zákon č. 561/2008 Z. z. o príspevku na starostlivosť o dieťa a o zmene a doplnení niektorých zákonov v znení neskorších predpisov , tlač 650.)
Hrnčiar, Andrej, podpredseda NR SR (2019-09-10):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť do rozpravy, do rozpravy sa neprihlásil nikto. Prerušujem rokovanie o tomto bode programu. Pristúpime k prvému čítaniu o vládnom návrhu zákona o finančnej podpore činnosti cirkví a náboženských spoločností. Vládny návrh zákona je pod tlačou 1597, návrh na jeho pridelenie na prerokovanie výborom je v rozhodnutí č. 1609. Prosím ministerku kultúry Slovenskej republiky Ľubicu Laššákovú, aby vládny návrh zákona uviedla.
Glváč, Martin, podpredseda NR SR (2018-09-20):
Ďakujem. Pýtam sa členov vlády, či niektorý z nich chce odpovedať na interpelácie poslancov ihneď. Nie je tomu tak. Vyhlasujem tento bod programu za skončený. Ďakujem členom vlády za účasť. Vážené panie poslankyne, vážení páni poslanci, pokračujeme v popoludňajšom rokovaní ôsmeho dňa 34. schôdze Národnej rady v prerušenom rokovaní v druhom čítaní o návrhu skupiny poslancov Národnej rady Slovenskej republiky na vydanie zákona, ktorým sa mení a dopĺňa zákon Národnej rady Slovenskej republiky č. 253/1994 Z. z. o právnom postavení a platových pomeroch starostov obcí a primátorov miest v znení neskorších predpisov (tlač 1019). 13. septembra navrhovateľ poslanec Dušan Bublavý odôvodnil návrh zákona. Pýtam sa teraz, pán poslanec, chcete ešte niečo dodať k odôvodneniu? Nie. Dávam slovo spoločnému spravodajcovi z výboru pre verejnú správu a regionálny rozvoj poslancovi Kubánkovi, aby informoval Národnú radu o výsledku rokovania výborov o tomto návrhu zákona a aby odôvodnil návrh a stanovisko gestorského výboru.
Hort, Milan, podpredseda NR SR (2010-10-21):
Ďakujem. Chcete dať doplňujúcu otázku?
Richter, Ján, minister práce, sociálnych vecí a rodiny SR (2018-10-17):
Ďakujem pekne. Ďakujem pekne aj za diskusiu. (Prerušenie vystúpenia predsedajúcim.)
Jurinová, Erika, poslankyňa NR SR (2017-02-08):
Ďakujem pekne, možno ešte v rámci faktickej poznámky by sa zišlo povedať, ako to je v okolitých krajinách. Neviem, či sa tomu venoval pán kolega Igor Matovič, ale rada by som tu pripomenula. Ako je to v iných krajinách eurozóny? Počas sviatkov sú vo viacerých krajinách obchody a banky zvyčajne zatvorené. Samozrejme, zložitejšie pravidlá upravujú otváraciu dobu v nedeľu. Ale napríklad v Dánsku môžu byť otvorené obchody v prvú nedeľu v mesiaci, rovnako počas všetkých nedelí v decembri pred štedrým dňom. Fínsko: obchody musia mať zo zákona v nedeľu zatvorené, výnimkou sú predvianočná sezóna, teda november, december, alebo koniec novembra, decembra. Obchody s menej ako 400 metrov štvorcovej plochy môžu mať v nedeľu otvorené celý rok, okrem oficiálnych sviatkov a niektorých nedelí, ako sú napríklad Deň matiek alebo Deň otcov. Nórsko: podľa zákona o otváracích hodinách majú byť obchody, ktoré predávajú tovar v nedeľu a počas štátnych sviatkov, zatvorené. Holandsko: obchody, banky, pošty či knižnice sú počas sviatkov zatvorené. Aj v nedeľu by mali obchody zostať zatvorené. O prípadnom nedeľňajšom predaji majú ale, majú právo na svojom území rozhodovať jednotlivé obce. Francúzsko. Vo Francúzsku sú obchody zatvorené počas niektorých vybraných sviatkov a pravidelne v nedeľu na základe zákonníka práce, ktorý zakazuje, aby zamestnanec trávil v práci viac ako šesť dní v týždni, pričom dňom odpočinku má byť nedeľa. Ďalej najmenej pracujú v nedeľu ľudia v nových krajinách Európskej únie ako Poľsko, Chorvátsko, Bulharsko alebo Maďarsko. Zo západoeurópskych krajín je to zasa Luxembursko, Belgicko a Portugalsko, v minulosti aj Cyprus. Takže prevyšujeme v práci za nedeľu aj okolité krajiny, ktoré mali podobnú štartovaciu čiaru... (Prerušenie vystúpenia časomerom.)
I. Štefanec, poslanec: (2007-02-02):
Už tu bolo spomínané, takmer 10-percentný hospodársky rast, vieme, že klesá nezamestnanosť, stúpajú reálne mzdy. To je realita. Vy hovoríte o akomsi podvyživenom štáte, o akýchsi zvyškových peniazoch. Pán podpredseda, realita je úplne iná. Najviac ma však vo vašom príspevku zaujal opäť ten postoj ku štátnemu a ku súkromnému a vycítil som, že vám to nie je príjemné, keď hovoríme, že vy chcete zoštátňovať a vy konáte všetko preto, aby nezávislosť, aby súkromné vlastníctvo tu bolo chránené. No dovolím si pripomenúť, že tie kroky, ktoré ste urobili za pár mesiacov vášho vládnutia, smerovali k tomu, aby sa obmedzila nezávislosť úradov, ako Úrad pre dohľad nad zdravotnou starostlivosťou, Rada správcu jadrového fondu, teraz na tejto schôdzi máme na stole takisto zákon o Úrade pre dohľad nad zdravotnou starostlivosťou. Ale podstata, pán podpredseda, podstata tejto debaty je skutočne o ochrane vkladov a ochrane výšky budúcich dôchodkov a o občanoch. Ja viem, že sa to zle počúva, ale ja chcem len opätovne zdôrazniť, že sám som bol prítomný na podujatí, keď predseda Fico hovoril o potrebe znižovania odvodov do druhého piliera. Hovoril to niekoľkokrát, a preto si myslím, že táto iniciatíva má zmysel a koniec koncov aj vaše vystúpenie pre mňa bolo potvrdením, že náš návrh ústavného zákona má zmysel... (Prerušenie časomierou.)
P. Hrušovský, predseda NR SR: (2005-10-28):
(Hlasovanie.) 121 prítomných, 75 za, 1 proti, 44 sa zdržalo, 1 nehlasoval. Schválili sme bod 28. V. Horák, poslanec: Teraz budeme hlasovať o bode číslo 29, k nemu gestorský výbor neprijal odporúčanie.
Pčolinský, Peter, podpredseda NR SR (2023-02-09):
Pán minister, chcete reagovať?
B. Bugár, podpredseda NR SR: (2005-09-22):
Otváram rozpravu a pýtam sa, či sa hlási do rozpravy niekto. Pán poslanec Šimko. Končím možnosť sa prihlásiť do rozpravy. Nech sa páči, pán poslanec, máte slovo.
Čepček, Martin, poslanec NR SR (2022-12-05):
Ďakujem pekne, pán podpredseda. Je to školský návrh zákona. Navrhujú sa zmeny a upresnenia smerujúce k lepšej zrozumiteľnosti a prehľadnosti právnej úpravy a vylúčeniu výkladových pochybností. Navrhovaná úprava je legislatívno-technickou úpravou dopĺňajúcou chýbajúci odkaz na legislatívnu úpravu v súčasnom znení zákona. Doterajšia právna úprava taxatívne vymenúva náležitosti zmluvy o poskytnutí finančných prostriedkov na mzdy a prevádzku, na dieťa, žiaka alebo na poslucháča, navrhuje sa pre odstránenie pochybnosti pri výklade zákonného textu ohľadom pripomienok k zmluve o doplnenie o tom, že sa poskytovateľ nebudú kladené ďalšie podmienky v snahe podmieniť financovanie, či už zásahmi do poskytovaného vzdelávania, alebo motivované snahou vyhnúť sa financovaniu zákona. Navrhuje sa účinnosť odo dňa jeho vyhlásenia. Skúsim k tomu povedať viac, to znamená, mestá a obce alebo inštitúcie, ktoré financujú školské zariadenia, si z času na čas môžu dávať podmienky a ja sa práve týmto zákonom chcem vyhnúť, aby si nemohli dávať podmienky, keďže zo zákona im vyplýva, že majú financovať tieto školské zariadenia, tak aby ich financovali bez nejakých podmienok. Tieto podmienky potom môžu byť, čo ja viem, korupčné alebo, hej, predvolebná kampaň a tak ďalej, alebo nejaký iný spôsob. Zriaďovateľ sa hnevá na riaditeľa školského zariadenia, tak mu neposkytne finančné prostriedky, alebo má niekoho svojho. To znamená, je tam drobná zmena, ktorá by ale veľkému množstvu školských zariadení pomohla. Ďakujem.
Jurinová, Erika, podpredsedníčka NR SR (2013-03-19):
Ďakujem pekne, pán poslanec. Na vaše vystúpenie neregistrujem faktické poznámky. Zároveň vyhlasujem rozpravu za skončenú. Chce k rozprave zaujať stanovisko pán navrhovateľ? Pán spravodajca, chcete sa vyjadriť? Ďakujem pekne. Prerušujem rokovanie o tomto bode programu. Budeme pokračovať druhým čítaním o vládnom návrhu zákona o puncovníctve a skúšaní drahých kovov (puncový zákon) a o zmene niektorých zákonov . Vládny návrh zákona je pod tlačou 356, spoločná správa výborov má tlač 356a. Nech sa páči, pán minister, odôvodnite vládny návrh.
Mizík, Stanislav, poslanec NR SR (2018-02-01):
Ďakujem za slovo. Pán Baránik, nešpiňte pána Harabina, nesiahate mu ani po členky! A čo sa týka Gorily, bolo v nej zamontovaných veľa ľudí z celého politického spektra, aj vášho. Ďakujem.
Číž, Miroslav, podpredseda NR SR (2015-03-24):
Na vystúpenie povereného člena klubu KDH registrujem tri faktické poznámky, hlásia sa tak pán poslanec Bugár, Poliačik a Kuffa. Uzatváram možnosť prihlásiť sa s faktickou poznámkou. Slovo má pán poslanec Bugár.
Kollár, Boris, predseda NR SR (2023-03-21):
Prosím, prezentujme sa a hlasujeme. (Hlasovanie.) Prítomných 131 poslancov, za 67, proti 4, zdržalo sa 60, nehlasoval žiadny. Uvedený návrh, konštatujem, že Národná rada sa uzniesla, že tento návrh zákona prerokuje v druhom čítaní. Pristúpime k hlasovaniu o pridelení návrhu výborom a určení gestorského výboru, ako aj lehoty na jeho prerokovanie. Prosím spravodajcu, aby uviedol hlasovanie. Nech sa páči, máte slovo.
Zajačik, Vladimír, poslanec NR SR (2020-11-03):
Ďakujem pekne. Súdruh Blaha, pôvodne som chcel aj reagovať, ale bojím sa, akoby na vašu odpoveď zareagovala moja tráviaca sústava, a preto radšej končím. Ďakujem
Šimečka, Michal, podpredseda NR SR (2024-01-17):
Pardon. Bittó Cigániková. Pardon.
Kleinert, Dana, poslankyňa NR SR (2024-09-25):
Ďakujem pekne. Ja by som sa vám, pani Dlugošová, chcela veľmi pekne poďakovať za vašu prácu. Rozhodne nebolo jednoduché ten úrad spúšťať, zvlášť myslím, že to bolo v dobe covidu, a rozhodne nie je jednoduché ho aj udržať, zvlášť v dnešnej dobe, kedy dôvera v inštitúcie v našej spoločnosti je veľmi silno atakovaná a vidíme to tu od nástupu tejto vlády, a tým pádom ja sa obávam, že aj tie čísla, ktoré ste spomenuli, že sú nízke, čo sa týka nahlasovania, budú ešte nižšie a, bohužiaľ, bude trvať veľmi dlho po tejto vláde veľa vecí ďalších opravovať, najmä tú dôveru, to pôjde veľmi ťažko. Chcela by som aj ako vicestarostka v Starom Meste povedať, že ja veľmi vítam úrad, ktorý zastupujete, a tú jeho prácu, pretože my sa snažíme práve v ľuďoch nášho úradu vzbudzovať ten, naozaj tú dôveru v tom, že sa nemusia báť čokoľvek aj nahlásiť, pretože ľudia v bezpečnom prostredí podávajú rozhodne lepší výkon a ten vzťah k inštitúcii je neporovnateľne iný ako pracovný vzťah k inštitúcii, ktorej nedôverujú alebo kde nedôverujú svojmu vedeniu, prípadne jeho krokom. Takže za mňa by som vám chcela ešte raz veľmi pekne poďakovať za tú správu. Je veľmi zvláštne, že ju preberáme až v septembri, ale zase, opäť raz si môžme povedať, že táto vláda mala úplne iné problémy, ako vypočuť si informácie o činnosti vášho úradu. Za mňa ešte raz ďakujem pekne.
Šípošová, Janka, poslankyňa NR SR (2015-12-15):
Ďakujem za slovo, ja sa chcem pripojiť k pánovi poslancovi Hlinovi v tom, čo hovoril o tom, čo sa tu považuje za spravodlivé a nespravodlivé. Je to také očividné a do očí bijúce, že nechápem, že o tom stále musíme hovoriť, ale nedávno sme tu schvaľovali, vlastne rokovali o zákone, o novele zákona o protikomunistickom odboji, väčšina v parlamente to odmietla, vraj by to bolo nespravodlivé, vraj by sme ublížili niekomu, koho my nazývame eštebákmi. Neskôr sme, toto plénum schválilo nové zákony o tajnej službe a o tajnej službe a o zväčšení ich právomocí bez ohľadu na to, čo máme za sebou, čo poznáme. A ja vám chcem doložiť príklady, ktoré som dnes dostala do rúk, o ktorých napísal v novom čísle časopisu Naše svedectvá Anton Srholec. Píše o piatich kňazoch, ktorých zavraždili v období komunistického režimu. Jaroslav Rusnák, diecézny kňaz, spevák, správca farnosti Trnávka. Našli ho zavraždeného na fare. Páter Emanuel Cubínek. Bol správcom farnosti v Skalici. Chodil vo františkánskom habite alebo v kňazskom civile, vždy slušne upravený duchovne žijúci človek. Zavraždili ho na fare vo Svätom Jure. Tajne svätený kňaz Přemysl Coufal. Žil ako český človek v Bratislave, vynikajúci vedecký pracovník, nestraník. Našli ho zavraždeného v byte. Kňaz Štefan Polák. Správca farnosti malej dedinky Borovce pri Piešťanoch. Vraj mal iné názory na obsadenie biskupských stolcov na Slovensku v období komunistického režimu, našli ho zavraždeného na fare dva roky pred pádom celého komunistického režimu. Páter Ľudovít Senáši, piarista. Našli ho zavraždeného, zhanobeného, až ho museli potajomky pochovať. Páni, dámy, čo je spravodlivé... (Prerušenie vystúpenia časomerom.)
Marcinková, Vladimíra, poslankyňa NR SR (2024-01-23):
Ďakujem veľmi pekne, pán predsedajúci, a ďakujem aj za váš príspevok, pani kolegyňa. Ja si kladiem otázku aj po týchto vašich slovách a vlastne kladiem si ju počas celého tohto obdobia, odkedy sa bavíme o novele Trestného zákona, konkrétne o skrátenom legislatívnom konaní, a pri všetkých tých argumentoch, pádnych argumentoch, ktoré tu zazneli a veľmi výnimočne zazneli aj od pani prezidentky, čo už, ako bolo povedané, je historická situácia nielen na Slovensku, ale aj v Európe, že prezidentka, hlava štátu, sa príde do parlamentu vyjadriť nie k správe o stave republiky, ale normálne k predloženému zákonu, pretože tá diskusia je tak jednostranná, že už aj ona mala pocit, že musí zasiahnuť. A mňa na tom celom udivuje, že keď to počúvajú kolegovia z koalície, a mňa napríklad zaujíma najmä HLAS, tam je asi najviac nových ľudí, ktorí, ktorí prišli do politiky, a nemyslím si o nich, že sú to všetko nejakí darebáci alebo korupčníci, ktorým by vyhovovalo prijatie takejto novely Trestného, Trestného zákona, nemyslím si, že je to niečo, po čom túžia, a keď počúvajú všetky tie argumenty a niekedy aj keď tu nesedia, ale zapnú si rádio alebo si zapnú nejaký podcast, veď toto je diskusia, ktorá sa vedie absolútne na každej vlnovej dĺžke a v každom médiu, že ako absurdná je novela, ktorú ideme prijať, a ako je šitá na mieru konkrétnym obvineným ľuďom alebo tým, ktorí už sú potrestaní. Čo si myslia títo ľudia a prečo sa chcú pridať vlastne k zoznamu týchto korupčníkov, prečo chcú takýmto spôsobom robiť alibi tejto partii? Nemám na to odpoveď.
Paška, Pavol, predseda NR SR (2012-09-12):
Ďakujem pekne, pán podpredseda vlády. Pán poslanec Panáček je určený spravodajca z gestorského výboru pre verejnú správu a regionálny rozvoj.
Pčolinský, Peter, podpredseda NR SR (2022-12-02):
Otváram rozpravu. Do rozpravy som nedostal žiadnu písomnú prihlášku. Pýtam sa, či sa chce niekto prihlásiť do rozpravy ústne. Uzatváram možnosť sa prihlásiť. Jeden, pán poslanec Milan Mazurek. Nech sa páči, pán poslanec, v časovom trvaní 10 minút máte slovo. Nech sa páči.
Hrnčiar, Andrej, podpredseda NR SR (2018-06-20):
Otváram všeobecnú rozpravu. Do rozpravy som nedostal žiadnu písomnú prihlášku. Pýtam sa, či sa chce prihlásiť niekto do rozpravy ústne. Končím možnosť nahlásiť sa do rozpravy. Do rozpravy sa prihlásil pán poslanec Mizík. Ako prvý požiadal o slovo pán poslanec Žarnay, ale predpokladám, že sa to nestíha. Takže vyhlasujem prestávku, ale chcem vás upozorniť, že dnes o 14.00 budeme pokračovať schválenými bodmi, ktoré boli termínované na dnes o 14.00 hodine. Sú to body pána poslanca Klusa, bod 44 a potom body 50, 51 a 77, pri ktorých je zlúčená rozprava. Vyhlasujem prestávku do 14.00 hodiny. (Prerušenie rokovania o 13.00 hodine.)
P. Hrušovský, predseda NR SR: (2004-03-05):
J. Heriban, poslanec: Ďakujem za všetky reakcie. Skúsim ísť tak, ako boli prednesené, neviem, koľko stihnem. Monike Beňovej a Jarmile Tkáčovej by som chcel dať do pozornosti, že v spoločnej správe je ešte iný návrh, ktorý hovorí, že každý druhý alebo tretí kandidát má byť iného pohlavia, takže dúfam, že všetci tí, ktorí chcú podporiť môj návrh, tak pokojne ho môžu podporiť, už v spoločnej správe je to na samostatné hlasovanie, bod 8. Môj iný pozmeňujúci návrh nepodpísali ženy preto, lebo som im to nedával podpisovať, lebo sa mi zdalo zaujímavé, že to dokáže podpísať 16 mužov. Som presvedčený, že keby som ešte trošku viac pracoval, možno by ich bolo aj 25. Kandidátka do Európskeho parlamentu, tú kandidátku schvaľovalo predsedníctvo aliancie, chcem povedať, že na druhom a treťom mieste sú ženy, a sme rozhodnutí postaviť kandidátku tak, že možno to tam bude 50% žien. Veľmi dobre charakterizovala celú situáciu pani poslankyňa Eva Rusnáková a ďakujem Bohušovi Hanzelovi, lebo oni presne vyjadrili moje pocity, takže môžem len podporiť ich názory a verím, že v tomto parlamente sa nájde dosť ľudí, ktorí podporia zákon, ktorý bude vyrovnávať pozície žien, a ženy sa oveľa ľahšie dostanú aj do parlamentu, aj do vlády. Ďakujem.
Števulová, Zuzana, poslankyňa NR SR (2024-02-08):
Ja sa k tejto téme znova vyjadrím aj počas ústnej rozpravy, keďže už som to hovorila aj v utorok počas ústnej rozpravy v druhom čítaní, žiaľ, nevzbudilo to žiadnu pozornosť predkladateľa zákona, ale jedno chcem povedať, že bol tu čas a priestor toto opraviť. To, akým spôsobom zisťujeme, aké dopady má plynutie premlčacích lehôt a ich novej úpravy priamo v pléne Národnej rady, podľa mňa jednoznačne ukazuje, že tento zákon je účelový, že nikto sa tu nepozrel na dopady, ktoré budú mať tie zmeny, ktoré sa tu navrhujú, pretože táto zmena sa tu navrhuje od začiatku na ostatné trestné činy, konkrétne teda tu aj na znásilnenie, ale však mohli by sme hovoriť o sexuálnom násilí, sexuálnom obťažovaní a ďalších trestných činoch, ktoré som si ani ja nestihla pozrieť. A svedčí to o tom, že jediné, čo chce táto koalícia dosiahnuť, je beztrestnosť pre ich ľudí a zrušenie ÚŠP a akékoľvek ďalšie dopady ich nielenže nenapadli, čo som si naivne myslela včera, keď som sa to snažila ešte zvrátiť, ale v skutočnosti sú im veľmi ukradnuté, a to platí osobitne pre ženy a dievčatá, ktoré by sa vôbec snažili znásilnenie ohlásiť. Vieme, že množstvo znásilnení sa ohlasuje po dlhšej dobe ako po 10 rokoch. Tieto trestné činy, ak toto bude čo len jeden deň platiť, budú premlčané, a to mne je osobne veľmi ľúto a chcem sa v mene celého tohto parlamentu ospravedlniť preživším znásilnenia, ktoré toto zasiahne, ak toto niekedy bude prijaté. Vďaka. (Potlesk.)
Poliačik, Martin, poslanec NR SR (2016-10-26):
Ďakujem za doplnenie, Janka. Ako vieš, tak v rámci teda vzdelávania zameraného na dieťa ja som sa venoval aj tým úplne najmenším deckám. Sú veci, v ktorých sa nezhodneme, čo sa týka starostlivosti, ale určite toto je vec, na ktorej sa zhodneme, pretože je to vec, ktorá podporuje výber. A keď má byť zabezpečené prostredie, ktoré podľa tých nových pravidiel je bezpečnejšie, tak podľa mňa by malo byť systémovou zmenou neokresávať tých ľudí, ktorí sú naň odkázaní o možnosť ho využívať. A to je vlastne jediný dôvod, prečo tento návrh zákona tu je. Ak by náklady na starostlivosť o tie deti v zariadeniach pre deti do troch rokov nestúpali, tak možnože by ten príspevok na starostlivosť o dieťa stačil v tej výške, ako je teraz, a oveľa relevantnejšou by bola diskusia o tom, že by sme naozaj mali natiahnuť až do šiestich rokov, lebo tam mnohé hlavne matky teda pociťujú problém, ako zosúladiť v podstate starostlivosť o deti, predtým ako nastúpia do školy, so svojím pracovným životom a tam by sa im nejaká pomoc zišla, možno odstupňovaná alebo postupne klesajúca, to je otázka na diskusiu. Ale keďže teraz musíme reagovať na situáciu, ktorá sa týka hlavne tých maličkých detí, tak si myslím, že toto je krok, ktorý by vedel situáciu vyriešiť. Ďakujem pekne.
T. Cabaj, podpredseda NR SR: (2010-03-09):
Vyhlasujem zlúčenú rozpravu za skončenú. Pán minister sa chce vyjadriť. Nech sa páči, pán minister, máte slovo.
Pellegrini, Peter, poslanec NR SR (2021-06-30):
Ďakujem pekne. No ak toto malo byť teda vystúpenie zásadné za klub najsilnejšej politickej strany, za klub, z ktorého radov pochádza premiér Matovič a minister financií, tak ďakujem pekne, to len odzrkadľuje, akú podporu má vo vašom samotnom klube. Pani kolegyňa, veď keď vás táto schôdza unavuje, lebo vy potrebujete tvoriť, tak ste nemuseli ani týchto päť minút minúť na takúto slabú reč, mohli ste ísť tvoriť, neviem síce, čo by ste za tých pár hodín vy pre Slovensko spravili. Lebo ja sa pýtam, ste tu rok aj štvrť, a teda mi povedzte, koľko vy už tých nemocníc ste rozhodli dať opraviť, koľko vy už ste rozhodli opraviť ciest, koľko vy už ste investícií ako vláda alebo vládni poslanci pridelili do regiónov? Povedzte mi to? Za rok a štvrť sa dá toho prideliť veľmi veľa. Pýtam sa vás, povedzte mi teda, ako už po tom tornáde vy zachraňujete túto krajinu? Chválapánubohu, a pevne sa budem modliť, aby nás žiadne tornádo nepostihlo, pretože pri takejto nemohúcnej vláde, takejto amatérskej a neschopnej vláde by ste nevedeli pomôcť ani tým dedinám a regiónom, ktoré by nejaká takáto vec postihla. Ak nám tu hovoríte o spolupráci, ruku na spoluprácu sme vám dali aj včera pre gastro, pre deti, pre rodiny, pre ďalšie veci, pre samosprávy, pre obce. Čo ste spravili? Opľuli ste tú ruku a otočili ste sa chrbtom. Tak vy nám o spolupráci nerozprávajte! Podporujeme vám každý jeden zákon, ktorý sa dotýka zdravia ľudí, podporujeme vám, zatvárame oči nad krivením toho legislatívneho procesu, ktorý tu stvárate, odkedy ste nastúpili k moci. Takže vy nám tu o tom veľmi nerozprávajte. A ešte raz, bol by som taký láskavý alebo bol by som veľmi odvážny, keby som vás chcel poprosiť, bol to váš pán minister Mikulec a ministerstvo vnútra pod vašou kontrolou, ktoré nám oficiálne 11. septembra vydalo doklad, že vznikla strana HLAS – sociálna demokracia. Ak chcete, ja vás od zajtra môžem tiež volať rôznymi prívlastkami, nebude sa vám to páčiť, milá pani kolegyňa, ale ja budem k vám vždy úctivý a budem vás volať tak, za akú stranu sa sama považujete, tak vás poprosím, robte to aj voči nám, je to slušné a korektné.
Číž, Miroslav, podpredseda NR SR (2015-06-18):
Ďakujem. Páni poslanci, vystúpili poslanci, ktorí sa prihlásili do rozpravy písomne, teraz sa pýtam, kto sa hlási do rozpravy ústne. Registrujem tak pánov poslancov Hraška, Lipšica, Bobíka. Pokiaľ je to všetko, uzatváram možnosť prihlásiť sa do rozpravy ústne. Slovo odovzdávam pánovi poslancovi Hraškovi.
Viskupič, Jozef, poslanec NR SR (2014-11-08):
Ďakujem, pán predseda. Cítim únavu v tom hlase a vítam pána premiéra. Áno, Igor, hovoril si o tom, že v prejavoch, keď sa začínala táto schôdza, z pohľadu premiéra a aj podpredsedu vlády sa obratne narábalo s faktmi. A tá metóda sa volá, ty si to nazval, odpútanie pozornosti. Ja to volám polopravdy, lebo ona je veľmi nebezpečná, pretože medzi dva jednoducho overiteľné fakty sa dá obrovská, do neba volajúca lož. Neviem, nakoľko to bude vychádzať ešte do budúcnosti, ale zatiaľ to vychádza. Ja som spomínal zákon alebo teda parametre, na ktorých sa dohodli. A ďakujem aj Jankovi Mičovskému, aj pani Vášáryovej za poznámky. Janko hovoril o hmotnej zodpovednosti, čiže paradoxne o ochrane tých, ktorí rozhodujú, a to priamou hmotnou zodpovednosťou, pretože ak by museli platiť to, čo dovolia rozkradnúť, tak by si to asi trikrát rozmysleli, že im bude nejaká stranícka štruktúra rozkazovať, akým spôsobom tunelovať štátne prostriedky. No a trestná zodpovednosť. Presne tak ako hovorila pani Magda Vášáryová, okrem legislatívneho a zákonného nastavenia tu vždycky budú tie personálne prepojenia, a preto aj urputný boj o generálneho prokurátora aj na základe alebo aj za cenu ohnutia ústavného rozhodnutia a držania Harabina pri moci. Takže ďakujem za všetky faktické poznámky.
J. Mikuš, poslanec: (2003-09-22):
Z. Martináková, podpredsedníčka NR SR: Ďakujem a zároveň prerušujem rokovanie o tomto bode programu. Budeme pokračovať informáciou o vydaných aproximačných nariadeniach vlády Slovenskej republiky v I. polroku 2003 a zámere prijímania aproximačných nariadení vlády Slovenskej republiky v II. polroku 2003. Materiál vlády ste dostali ako tlač 327. Informáciu uvedie podpredseda vlády a minister spravodlivosti pán Daniel Lipšic. Nech sa páči.
Paška, Pavol, predseda NR SR (2013-06-27):
Faktické poznámky páni poslanci: Brixi, Mičovský, Martvoň, pani poslankyňa Mezenská, pán poslanec Fronc. Končím možnosť sa prihlásiť. Pán poslanec Brixi.
Pellegrini, Peter, predseda NR SR (2024-02-27):
Prezentujme sa a hlasujme o tomto návrhu prerokovať návrh zákona v druhom čítaní. (Hlasovanie.) Prítomných 140, za 53, proti 71 zdržalo sa 15, nehlasoval 1. Konštatujem, že sme tento návrh neschválili . Pán poslanec teraz uvedie aj bod 68 programu, prvé čítanie o návrhu skupiny poslancov na vydanie ústavného zákona, ktorým sa mení a dopĺňa ústavný zákon č. 397/2004 Z. z. o spolupráci Národnej rady a vlády Slovenskej republiky v záležitostiach Európskej únie, tlač 164. (Hlasovanie v prvom čítaní o návrhu skupiny poslancov Národnej rady Slovenskej republiky na vydanie ústavného zákona, ktorým sa mení a dopĺňa ústavný zákon č. 397/2004 Z. z. o spolupráci Národnej rady Slovenskej republiky a vlády Slovenskej republiky v záležitostiach Európskej únie , tlač 164.)
Stachura, Peter, poslanec NR SR (2023-11-15):
Áno, teraz, dobre. Tiež by som chcel poďakovať kolegovi za vystúpenie a ešte raz podporiť to, čo spomínal, že žiadna reforma bez personálu nemôže byť úspešná, a je skutočne, malo by byť našou ambíciou, aby sme ten personál zastabilizovali, lekárov, sestry, ale aj ostatných zdravotníkov. Odporúčam ministerstvu zdravotníctva, aby sa teda nevenovalo len tomu, aby navyšovalo počty lekárov na lekárskych fakultách, ale aby skutočne sa zameralo na zmeny v pracovnom prostredí. A my máme veľmi konkrétne riešenia v našom programe, keby teda sme my zostavovali programové vyhlásenie vlády, tak by sme ich tam konkrétne napísali. Viac snáď netreba. Ďakujem.
Sulík, Richard, predseda NR SR (2011-06-17):
Pán poslanec Paška, najprv podľa postupu zistím, kto chce vystúpiť v rozprave. Tie zoznamy, ktoré sme rozdali, poprosím odovzdať, aby mohli aj operátori pripraviť následnú rozpravu, a potom uvedie navrhovateľ tento bod. Teraz dávam päť minút prestávku na to, aby som dostal zoznamy rečníkov v rozprave, ktorá bola stanovená na 12 hodín podľa § 29a. (Prestávka.) (Po prestávke.)
P. Paška, predseda NR SR: (2009-10-21):
Pán poslanec Hradecký je spravodajcom. Poprosím o informáciu o prerokovaní návrhu zákona vo výboroch.
Baláž, Radoslav, poslanec NR SR (2018-10-24):
Pán predsedajúci, dajte hlasovať o tom, že Národná rada sa uzniesla prerokovať tento návrh zákona v druhom čítaní.
Mojš, Milan, poslanec NR SR (2019-10-15):
Ďakujem. Vážený pán predsedajúci, vážené pani poslankyne, vážení páni poslanci. Výbor Národnej rady Slovenskej republiky pre hospodárske záležitosti ma určil za spravodajcu k predmetnému vládnemu návrhu zákona (tlač 1684). V súlade s § 73 ods. 1 zákona o rokovacom poriadku podávam v prvom čítaní spravodajskú informáciu o predmetnom návrhu zákona. Konštatujem, že uvedený návrh spĺňa náležitosti podľa rokovacieho poriadku a legislatívnych pravidiel tvorby zákonov. Zo znenia návrhu zákona je zrejmý účel navrhovanej úpravy. V zmysle § 73 zákona o rokovacom poriadku odporúčam, aby sa Národná rada po všeobecnej rozprave uzniesla na tom, že návrh zákona prerokuje v druhom čítaní. V súlade s rozhodnutím predsedu Národnej rady navrhujem, aby návrh zákona prerokovali nasledovné výbory: ústavnoprávny výbor a Výbor Národnej rady pre hospodárske záležitosti. Za gestorský výbor navrhujem Výbor Národnej rady pre hospodárske záležitosti. Odporúčam, aby výbory predmetný návrh zákona prerokovali do 30 dní a v gestorskom výbore do 32 dní od prerokovania návrhov zákonov v Národnej rade Slovenskej republike v prvom čítaní. Pán predsedajúci, prosím, otvorte rozpravu.
Bastrnák, Tibor, poslanec NR SR (2011-02-11):
Vážený pán predseda, milé dámy, vážení páni, som veľmi rád, že ministerstvo zdravotníctva operatívne reagovalo na súčasnú situáciu na trhu omamných a psychotropných látok a pripravilo návrh zákona na skrátené legislatívne konanie, vďaka čomu teraz Národná rada Slovenskej republiky sa môže zaoberať s touto dôležitou otázkou. Moja radosť je násobená aj skutočnosťou, že podobné zmeny som inicioval osobne aj ja a obsah tejto novely korešponduje s cieľmi pripravovaného návrhu strany MOST – HÍD, ktorý by riešil problematiku cez nariadenie vlády. Po konzultácii s kompetentnými odborníkmi ministerstva zdravotníctva z oblasti legislatívy a s pánom ministrom však bolo jasné, že takéto riešenie by neumožnilo stíhanie zneužitia omamných látok na trestnoprávnej úrovni. Práve preto ďakujem aj členom Výboru pre zdravotníctvo pri Národnej rade, že tiež reagovali na situáciu a v záujme ochrany mladej generácie podporili potrebné opatrenia už na úrovni zákona. Spoločnosť musí permanentne zápasiť so skutočnosťou, že trh omamných a psychotropných látok sa vyvíja inou rýchlosťou a iným spôsobom ako mnohé ostatné sféry nášho života. Z uvedeného dôvodu musí byť k tomu adekvátna aj pružnosť reakcie zodpovedných, to znamená ministerstva alebo parlamentu. Len tak môžeme zabezpečiť, aby sme minimalizovali škody alebo škodlivý dopad na našu spoločnosť, na predstaviteľov mladej generácie. Zmena v pripravenej forme môže zabezpečiť, aby sme v čo najkratšom čase odstránili medzeru v našej legislatíve. Za veľmi šťastný a zdravý signál považujem aj skutočnosť, že Výbor pre zdravotníctvo Národnej rady Slovenskej republiky jednomyseľne podporil úlohu pre ministra zdravotníctva, aby vypracoval a predložil návrh riešenia, ktoré bude schopné rýchlejšie reagovať, a hlavne pružnejšie, na nové elementy trhu omamných a psychotropných látok. Milé kolegyne, vážení kolegovia, v duchu spoločnej zodpovednosti musíme spojiť sily a nezávisle od politickej príslušnosti umožniť realizovanie potrebných zmien prostredníctvom tohto zákona. V opačnom prípade by sme boli priamo zodpovední za prípadné ohrozenie našich detí a vnukov. Forma a obsah tohto zákona je dôkazom potreby sledovania zmien vo svete v 21. storočí. Aj my sa musíme prispôsobiť výzvam doby a v prípade potreby byť pohotoví, operatívni. Som presvedčený, že v záujme lepšej budúcnosti našej spoločnosti vieme spojiť naše sily a hlasovaním podporíme túto novelu. Ďakujem pekne.
P. Paška, predseda NR SR: (2006-10-24):
(Hlasovanie.) 137 prítomných, 112 za, nikto nebol proti, 23 sa zdržalo, 2 nehlasovali. Konštatujem, že sme schválili vládny návrh zákona o poskytovaní vianočného príspevku niektorým poberateľom dôchodku a o doplnení niektorých zákonov. (Potlesk.) Kolegyne, kolegovia pokračovať budeme hlasovaním v druhom čítaní o vládnom návrhu zákona o zvýšení výsluhových dôchodkov zo sociálneho zabezpečenia policajtov a vojakov v roku 2006, je to tlač č. 44. Pán poslanec Matejička bol určený ako spoločný spravodajca výboru pre obranu a bezpečnosť. Prosím ho, aby uvádzal hlasovanie.
S. Kahanec, poslanec: (2009-11-05):
Nehnevajte sa, ale je normálne, aby zákon o takej vážnej veci, ktorý bol pripravený na necelých dvoch stranách, sme doplnili o ďalšie tri a pol strany s ďalšími úpravami? Je to normálny spôsob v takomto vážnom rozhodovaní, aby sme takýmto spôsobom menili tento zákon?! To predsa si myslím, že normálny človek nemôže považovať za normálny, štandardný postup, a to už nehovorím to, že stále takýmto spôsobom obchádzame riadne pripomienkové konanie a obchádzame vyjadrenie relevantných inštitúcií, ktoré k tomu môžu povedať svoje stanovisko. A tiež tu bolo spomínané, že z hľadiska právneho, a ja právnik nie som, ale myslím si, že keď tu bolo povedané, s koľkými ďalšími zákonmi tento zákon súvisí, tak už len kvôli tomu by mal byť daný priestor. Či budeme tento zákon novelizovať o mesiac opäť? Ďakujem pekne.
Šimečka, Michal, podpredseda NR SR (2024-01-11):
Ďakujem veľmi pekne. Nie je doplňujúca otázka, preto prejdeme k druhej otázke od pani poslankyne Plevíkovej, tiež na ministra zahraničných vecí a európskych záležitostí pána Blanára a tá otázka znie: „Na prelome rokov rozhodla EÚ jednomyseľne o pričlenení Bulharska a Rumunska do Schengenského priestoru. Nie je toto rozhodnutie v rozpore so záujmami Slovenska? Ako ide rozšírenie Schengenu dohromady s apelom na lepšiu ochranu vonkajších hraníc EÚ pred náporom ilegálnej migrácie?“ Pán minister.
Tomáš, Erik, poslanec NR SR (2017-03-28):
Páni opoziční poslanci, napriek všetkému rešpektu, ktorý voči vám prechovávam, musím povedať, že sa správate ako deti, ktorým niekto ukradol hračku. Predvádzate tu tieto tance len preto, lebo tento návrh nie je z vašej dielne. Chcem vás poprosiť, prestaňte politikárčiť a podporte vládne riešenie na zrušenie Mečiarových amnestií. Ak nechcete rešpektovať Ústavný súd, tak to potom ho môžme rovno zrušiť, môžme zrušiť rovno štát. Chcem vás poprosiť, nepolitikárčite, podporte vládny návrh zákona na zrušenie Mečiarových amnestií, využime túto historickú šancu, pretože ďalšia sa už nemusí opakovať. Ďakujem.
Bugár, Béla, podpredseda NR SR (2017-09-13):
Šesť ľudí na vystúpenie pani poslankyne s faktickými. Pani poslankyňa Grausová ako prvá. Nech sa páči.
Šeliga, Juraj, podpredseda NR SR (2020-09-23):
Žiadny problém, nech sa páči. Ale ešte pred vami musí ísť pán poslanec Blcháč ako určený spravodajca navrhnutý gestorským výborom. Nech sa páči.
P. Paška, predseda NR SR: (2009-06-17):
Pán poslanec Janiš.
Jurinová, Erika, podpredsedníčka NR SR (2012-09-11):
Ďakujem pánovi ministrovi, nech sa páči, zaujmite svoje miesto. Dávam slovo spravodajcovi, ktorého určil navrhnutý gestorský ústavnoprávny výbor, poslancovi Antonovi Martvoňovi. Nech sa páči, pán spravodajca.
M. Číž, podpredseda NR SR: (2009-10-29):
(Hlasovanie.) Prítomných 110 poslancov, za návrh 71 poslancov, zdržalo sa 38 poslancov, 1 nehlasoval. Konštatujem, že Národná rada schválila uznesenia k správe o poľnohospodárstve a potravinárstve. Teraz opäť prosím spravodajcu pána poslanca Tibora Lebockého, aby uviedol hlasovanie k správe o lesnom hospodárstve v Slovenskej republike 2009 (stav za rok 2008) , tlač 1216. Máte slovo, pán poslanec.
Ňarjaš, Erik, poslanec NR SR (2020-09-29):
Vážený pán predsedajúci, vážená kolegynka Záborská, úprimne, ja som pragmatik a mám rád fakty. V prvej fáze tvojej novely zákona som bol na pochybách, pretože sa nepovažujem ani za liberála, ani za konzervatívca, som niekde v strede, dá sa povedať, kresťan so zdravým rozumom. A žiaden extrém neuznávam. A už vôbec neuznávam zásah do slobody akéhokoľvek človeka. Po tvojom predložení pozmeňujúceho návrhu, ktorý si opravila, ako napr. v bode dobrovoľný druhý posudok odborníka, podotýkam, dobrovoľný, nie povinný, ako to bolo v pôvodnom návrhu, či zvýšenie finančného stimulu matkám, nevidím dôvod, prečo by som za tento zákon nezahlasoval, keďže aktuálny stav, status quo je len doplnený o zlepšenie situácie nerozhodnutým matkám a žiadnu navyše slobodu ženám neberie. Vidím ale veľkú dôležitosť intuitívne interpretovať tento tvoj pozmenený návrh zákona aj verejnosti, aby verejnosť mala správne, a nie skreslené informácie, a tým eliminovať polarizovanie spoločnosti. Ďakujem, Anka, za kompromis v podobe tvojho pozmeňujúceho návrhu zákona o ochrane života a považujem tento návrh zákona za správny. (Potlesk.)
Glváč, Martin, podpredseda NR SR (2019-09-20):
Ďakujem. Dávam slovo poslankyni Adriane Pčolinskej, ktorú určil navrhnutý gestorský výbor pre vzdelávanie, vedu, mládež a šport. Nech sa páči.
Hrušovský, Pavol, podpredseda NR SR (2010-12-10):
Hlasujeme, páni poslanci, o návrhu. (Hlasovanie.) 136 prítomných, 76 za návrh, 2 proti, 57 sa zdržalo, 1 nehlasoval. Body 1 až 4 zo spoločnej správy sme schválili. Prosím ďalší návrh.
Milanová, Natália, dočasne poverená ministerka kultúry SR (2023-03-23):
Ďakujem za slovo, pán predsedajúci. Vážený pán poslanec, vzhľadom k tomu, že mi bola otázka položená päťkrát, budem odpovedať naraz na všetky otázky. Ako určite viete, útvar kontroly na každom ministerstve, nielen na ministerstve pôdohospodárstva a rozvoja vidieka, realizuje kontroly v zmysle zákonných kompetencií na základe vlastného plánu alebo podnetov. Kontrola, ktorá bola realizovaná pri poskytovaní podpory chovateľom ošípaných, na ktorú sa zrejme pýtate, bola zameraná na tie skutočnosti, ktoré boli medializované. Aby ste tomu lepšie rozumeli, kontrola bola zameraná na všetky medializované tvrdenia a nezistila žiaden zásah do žiadateľmi vkladaných údajov, žiaden zásah do pevne nastaveného spôsobu výpočtu podpory a žiaden zásah do databázy úspešných žiadateľov. Kontrola ďalej preverovala, či a v akom rozsahu boli stavovské organizácie informované o prebiehajúcej podpore a súčasťou zápisu je kompletná dokumentácia, ktorá tieto tvrdenia podporuje. Ako pri všetkých kontrolách realizovaných Ministerstvom pôdohospodárstva a rozvoja vidieka Slovenskej republiky bola aj v tomto prípade prípravou a realizáciou kontroly poverená generálna riaditeľka sekcie kontroly a obchodného dozoru. Ďakujem za pozornosť.
Hrušovský, Pavol, podpredseda NR SR (2011-09-06):
Prezentujme sa a hlasujme o návrhu uznesenia, tak ako ho predložil pán poslanec Přidal. (Hlasovanie.) 143 prítomných, 79 za, 64 sa zdržalo. Návrh sme schválili. Ďakujem, pán poslanec. Poprosím pani poslankyňu Vittekovú, aby z poverenia výboru ústavnoprávneho predložila Národnej rade návrh uznesenia k prerokovávanému vládnemu návrhu zákona o zastúpení Slovenskej republiky v Eurojuste , ktorý prerokovávame ako tlač 451. Nech sa páči, pani poslankyňa.
Beluský, Martin, poslanec NR SR (2020-04-23):
Ďakujem za slovo. Dovoľujem si pozvať členov osobitného kontrolného výboru na kontrolu činnosti Národného bezpečnostného úradu, že dnes o 12.30 budeme mať v zasadačke č. 71 rokovanie výboru. Ak majú poslanci, členovia tohto výboru záujem pozrieť si dokumenty, ktoré budú dnes schvaľované, tak vás poprosím, aby ste prišli do miestnosti č. 78, kde budú k dispozícii. Ďakujem pekne.
T. Cabaj, podpredseda NR SR: (2010-06-10):
Otváram všeobecnú rozpravu. Konštatujem, že do rozpravy som dostal písomné prihlášky, pán poslanec Hrušovský sa hlási za klub KDH a ďalej písomne sa prihlásili pán poslanec Brocka z klubu KDH a pán poslanec Lipšic takisto z klubu KDH. Ako prvému dávam slovo predsedovi poslaneckého klubu KDH pánu poslancovi Hrušovskému, nech sa páči, v rozprave.
P. Hrušovský, predseda NR SR: (2003-06-27):
(Hlasovanie.) Prítomných je 139 poslancov, za 63, proti 28, zdržalo sa 45, nehlasovali 3. Neschválili sme druhý návrh pána poslanca Hanzela. Ďalší návrh.
Pellegrini, Peter, podpredseda vlády SR pre investície a informatizáciu (2018-02-01):
Ďakujem veľmi pekne, pán predsedajúci. Vážená Národná rada, vážení členovia vlády, dovoľte mi, aby som z poverenia predsedu vlády a podľa rokovacieho poriadku Národnej rady Slovenskej republiky ospravedlnil z dnešnej hodiny otázok neprítomných členov vlády a oznámil ministrov, ktorí budú poverení zastupovaním. Neprítomný na hodine otázok je minister zahraničných vecí a európskych záležitostí pán Miroslav Lajčák, ktorého zastupuje pán minister hospodárstva Peter Žiga, minister financií Peter Kažimír, ktorý je na zahraničnej pracovnej ceste, zastupujem ho ja osobne, a pán minister životného prostredia László Sólymos, ktorý je na pracovnej ceste a zastupuje ho pán minister zdravotníctva Tomáš Drucker. Nebude prítomný ani minister obrany Peter Gajdoš, ktorý má svoje pracovné povinnosti, ale nie sú naňho položené žiadne otázky. Pán podpredseda, som pripravený odpovedať na otázky v mene pána predsedu vlády.
M. Hort, podpredseda NR SR: (2009-03-10):
A v záverečnom slove dávam priestor pánovi ministrovi, nech sa páči. Š. Harabin, podpredseda vlády a minister spravodlivosti SR: Vážený pán predsedajúci, hlavne vážený pán poslanec Gál, my z hľadiska sfunkčnenia justície robíme všetky kroky na to. Vy ste museli sám zaregistrovať, že tie ťažké kriminálne kauzy, o ktorých sa robili len tlačové konferencie, teraz sa všetky končia. Práve preto sa končia, pretože osobne sledujem všetky trestné veci aj v týchto ťažkých kauzách. A na margo tohto Trestného poriadku. Tento Trestný poriadok, ktorý novelizujeme, to nie je lex Černák, ako v minulosti bola väzba. Toto je iba riešenie osobných zlyhaní predchádzajúceho ministra v kauze prijatého Trestného poriadku. Takých istých osobných zlyhaní, ako bolo v kauze kupovania poslancov. My musíme len hasiť všetky problémy a chyby, ktoré tu umelý laboratórny človek, ktorý robil pokusy v trestnom práve, zavádzal do Trestného poriadku. Čiže táto novela rieši nie prípad – ako vy ste mali na mysli – jeden, ale rieši do budúcna všetky také prípady, aby sa nám v týchto ťažkých kauzách, kde je táto sadzba, o ktorej som hovoril, nedostávali títo nebezpeční zločinci von. Pretože aj sa stávajú rôzne obštrukcie zo strany advokátov. Niekedy treba priznať, že aj neschopnosťou niektorých sudcov, to ja ako priznávam. Pretože si zoberme kauzu Černák, ktorú pojednáva sudca v Prešove, ktorý si urobil v pojednávacej miestnosti poriadok. Má tam náhradných obhajcov, pojednáva plynule, bez obštrukcií, nedovolí žiadnu obštrukciu, je to mimoriadne komplikovaná kauza. A naproti tomu druhý sudca v inej kauze v Pezinku sedemkrát nedokáže, alebo päťkrát, otvoriť pojednávanie. My mapujeme všetky tieto prípady a reagujeme na to. A nám skutočne záleží na tom, aby títo ťažkí zločinci sa von nedostávali. Ale nám nejde o mediálnu „šaškárinu“ ani o mediálne hry a ani väzbu na desať rokov bez časového obmedzenia, ako tu je podaný paralelný poslanecký návrh, bez rozhodnutia súdu. Ďakujem za slovo.
Figeľ, Ján, podpredseda NR SR (2012-06-27):
Nech sa páči, pán poslanec Droba.
Bugár Béla, podpredseda NR SR (2017-12-05):
Nech sa páči, prezentujme sa a hlasujme. (Hlasovanie.) Prítomných 137, za 122, zdržalo sa 15 poslancov. Konštatujem, že návrh sme schválili. Nech sa páči, ďalej.
Blaha, Ľuboš, podpredseda NR SR (2024-04-23):
Ako ďalšia sa do rozpravy prihlásila pani poslankyňa Lucia Plaváková. Máme pred sebou minútu a 19 sekúnd. Neviem, či pani poslankyňa chce začať. Asi až zajtra, že? Takže prerušujem rokovanie do zajtra do deviatej hodiny. Pekný deň. (Prerušenie rokovania o 18.58 hodine.) 57
Hlina, Alojz, poslanec NR SR (2014-05-13):
Však to som sa vás pýtal... (Prerušenie vystúpenia časomerom.)
Glváč, Martin, podpredseda NR SR (2016-09-22):
Na faktické poznámky bude reagovať pán poslanec Osuský, nech sa páči.
Danko, Andrej, predseda NR SR (2018-11-27):
Pán poslanec Kecskés.
P. Hrušovský, predseda NR SR: (2005-03-16):
(Hlasovanie.) 136 prítomných, 136 za návrh. Návrh sme schválili. Pristúpime k tretiemu čítaniu o vládnom návrhu zákona. Otváram rozpravu. Vypnite sa, pán poslanec. Do rozpravy sa, pán poslanec, nehlási ani ďalší z prítomných pánov poslancov. Vyhlasujem rozpravu za skončenú. Pristúpime k hlasovaniu o návrhu zákona ako o celku s odporúčaním gestorského výboru...
Blcháč, Ján, poslanec NR SR (2023-02-16):
Áno, ďakujem pekne za slovo. Kolega Gyimesi, správne si poznamenal, že ten bankový sektor je mimoriadne ziskový, a zaujímavé je, že keď sa v roku 2020 rušil bankový odvod, tak vtedy sme očakávali, že minimálne sa zmrazia bankové poplatky a každý máme bankový účet a rôzne bankové služby používame. A čo sme zistili? Zistili sme, že sa bankové rôzne služby naďalej zdražujú tak ako si to správne povedal, že bankové poplatky sa zvyšujú tak či tak. Súhlasím. Takže to vôbec nemá nič spoločné s tým, či sa bankový odvod zavedie alebo nezavedie a ja som nemilo prekvapený, že by banky mali z tohoto systému, ktorý je nakoniec správny pre príjem štátneho rozpočtu, vypadnúť, takže uvidíme pokiaľ tam budú všetci títo, všetky tieto subjekty, o ktorých hovoríme, a vrátane bánk, tak radi za takýto zákon zahlasujeme. A takéto polemizovanie alebo politikárčenie o tom, že ak nezahlasujete aj bez bánk, aj bez médií a bez niečoho ďalšieho, čo od toho, z toho v rámci pozmeňovacieho návrhu pán Vetrák vypúšťa, tak budete nesociálni. To nie je tak. My chceme, ale potom od všetkých. No a možno viete, že bolo treba sa spýtať, lebo keď sa rušil bankový odvod v tom roku 2020, dovtedy, to je otázka na predkladateľov, či si robili aj dajakú analýzu, čo sa stalo s tým balíkom, ktorý zostal v rámci dovtedy vyberaného bankového obvod... odvodu, či sa nejako použil, alebo je stále kdesi na účtoch ministerstva financií, to by ma osobne zaujímalo. Ďakujem pekne.
Bugár, Béla, podpredseda NR SR (2018-02-01):
Nech sa páči, prezentujme sa a hlasujeme. (Hlasovanie.) Prítomných 138 poslancov, za 23, proti 43, zdržalo sa 72 poslancov. Tento návrh sme neschválili. Ďalej.
Blanár, Juraj, podpredseda NR SR (2022-05-05):
Ďakujem veľmi pekne obom za spoluprácu, prerušujem rokovanie o tomto bode programu. Pristúpime k ďalšiemu bodu programu rokovania Národnej rady Slovenskej republiky. Je to bod č. 51 podľa schváleného programu prvé čítanie o návrhu poslancov Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia v znení neskorších predpisov. Je to parlamentná tlač 995, návrh na pridelenie výborom je v rozhodnutí 1034. Dávam teraz slovo pánovi poslancovi Erikovi Tomášovi, ktorý za skupinu poslancov tento návrh v snemovni uvedie. Nech sa páči. (Rokovanie o návrhu poslancov Národnej rady Slovenskej republiky Petra Pellegriniho, Denisy Sakovej, Richarda Rašiho, Erika Tomáša a Matúša Šutaj Eštoka na vydanie zákona, ktorým sa mení a dopĺňa zákon č. 447/2008 Z. z. o peňažných príspevkoch na kompenzáciu ťažkého zdravotného postihnutia v znení neskorších predpisov , tlač 995.)
A. Belousovová, podpredsedníčka NR SR: (2008-03-27):
Teraz dávam slovo spravodajcovi, ktorého určil navrhnutý gestorský výbor pre sociálne veci a bývanie, pánu poslancovi Róbertovi Madejovi. Nech sa páči, pán poslanec.
Paška, Pavol, predseda NR SR (2013-02-14):
... Počkám na rozhodnutie Ústavného súdu alebo sťahujem sa. A povieme, Národná rada, aby sme sa zbavili tejto traumy, poďme zvoliť riadnym, nespochybniteľným spôsobom kandidáta na post generálneho prokurátora Slovenskej republiky. A ak ho pán prezident vymenuje, budeme ho rešpektovať. Vy veľmi dobre viete, a hovorím teraz najmä opäť a obraciam sa k ľuďom, ktorí v slovenskej politike aj niečo znamenajú a aj niečo dokázali a boli na významných aj exekutívnych postoch, že vždy tu bola ponuka na dialóg, tak ako v predchádzajúcich obdobiach, keď sa volil generálny prokurátor. Hľadali sme človeka tak, aby jednoducho bol nespochybniteľným kandidátom Národnej rady a aby bol zvolený tak, aby žiadny, nielen pán prezident Ivan Gašparovič, ale nikto ani po ňom nikdy nemal žiadny problém s tým, či ho vymenuje, alebo nevymenuje. Ešte jedna veľmi dôležitá vec, ktorá už aj vo vašich reakciách cítiť a zaznieva, a to je vaše tvrdenie, že vraj Ústavný súd Slovenskej republiky skonštatoval, že voľba bola v poriadku. Nuž, dámy a páni, a ja vám to kľudne dám všetko k dispozícii. Mám urobenú analýzu všetkých konaní, všetkých podaní a všetkých rozhodnutí od predbežných až po rozhodnutia v merite veci a faktom je, nikdy ani jedno sa totižto ani nezaoberalo takouto problematikou, pretože takéto podanie nikdy ani nebolo. Tobôž Ústavný súd ani nemal prečo a ako skonštatovať, že tento spôsob voľby bol v poriadku. Jediné konštatovanie, ktorý sa potom nazýva tzv. Sulíkov právny paradox, je, že vo veci ústavnoprávneho komfortu alebo k ústavnoprávnemu komfortu sa dospelo protiprávnym konaním. To som nevymyslel ja, dámy a páni. To sú výklady Ústavného súdu. Takže nezavádzajte ani vy, poprosím aj médiá, aby nezavádzali ľudí na Slovensku týmito názormi a tvrdeniami, že vraj všetko bolo v poriadku. No nebolo. Nič nebolo v poriadku. A sme tak, ako tomu bolo v júni 2011, v stave právnej neistoty, za ktorú nesiete zodpovednosť vy. (Potlesk.) A vy máme dnes tú drzosť obžalovať pána prezidenta, ktorý na základe nálezu Ústavného súdu legitímne využil svoje ústavné právo a nevymenoval zvoleného kandidáta, vami zvoleného kandidáta, podotýkam, za generálneho prokurátora. Je škoda naozaj... Môžeme? Poprosím, pretože je to veľmi dôležité, už sa to snáď podarí. (Audiovizuálna prezentácia sekvencií na obrazovkách v rokovacej sále.)
Laššáková, Jana, podpredsedníčka NR SR (2013-09-18):
Vyhlasujem všeobecnú rozpravu za skončenú. Ešte chcete do rozpravy? Tak nech sa páči, pán poslanec.
Laššáková, Jana, podpredsedníčka NR SR (2014-10-30):
Pokračujte, pán poslanec. Uvádzate veľmi dôležitý návrh.